За репрезентацију Бразила је дебитовао на КОНКАКАФ златном купу 13. јула 2003. против Мексика (0—1). Репрезентација Бразила је на овом такмичењу наступала са репрезентацијом до 23 године али је ово такмичење било такмичење сениорских репрезентација па се утакмица овог турнира узима за Робињов званични деби. Робињо је такође учествовао и на Купу конфедерација 2005. на којем је Бразил тријумфовао. Играо је на четири од пет мечева своје репрезентације на том првенству.